
Αρ. Μελέτης : 48/2026



ΤΕΧΝΙΚΗ ΠΕΡΙΓΡΑΦΗ

Η μελέτη αυτή αφορά την Προμήθεια Επαγγελματικών Συσκευών Εξοπλισμού Κουζίνας για τον Βρεφικό Σταθμό του Δήμου. Η προμήθεια κρίνεται απολύτως αναγκαία, καθώς ο εξοπλισμός επαγγελματικής κουζίνας οφείλει να πληροί τις ισχύουσες υγειονομικές διατάξεις και τις απαιτήσεις ασφάλειας τροφίμων, ώστε να διασφαλίζονται οι κατάλληλες συνθήκες παρασκευής, αποθήκευσης και διαχείρισης των τροφίμων που προορίζονται για τη σίτιση των παιδιών.

Ειδικότερα, τα ανοξείδωτα (INOX) ερμάρια αποτελούν τον ενδεδειγμένο εξοπλισμό για επαγγελματικούς χώρους παρασκευής τροφίμων, καθώς είναι κατασκευασμένα από υλικό υψηλής αντοχής, μη απορροφητικό, ανθεκτικό στη διάβρωση και στις καταπονήσεις, καθαρίζεται και απολυμαίνεται εύκολα, δεν ευνοεί την ανάπτυξη μικροοργανισμών και συμβάλλει ουσιαστικά στην τήρηση των κανόνων υγιεινής και στην αποφυγή επιμολύνσεων.

Παράλληλα, η προμήθεια ηλεκτρικών συσκευών είναι απαραίτητη για την ασφαλή, υγιεινή και αποτελεσματική λειτουργία της κουζίνας του βρεφικού σταθμού, καθώς καλύπτει τις καθημερινές ανάγκες παρασκευής, ψησίματος και αναθέρμανσης των γευμάτων των βρεφών και νηπίων. Οι ηλεκτρικές επαγωγικές εστίες ισχύος 3.500 W εξασφαλίζουν γρήγορη και ελεγχόμενη θερμική επεξεργασία, ο ηλεκτρικός φούρνος 5,0 kW με αέρα και Grill και 4 θέσεις για ταψιά 60×40 cm επιτρέπει την ομοιόμορφη παρασκευή διαφορετικών ειδών γευμάτων, ενώ ο απορροφητήρας INOX 90 cm με ενσωματωμένο μοτέρ και παροχή 1.000 m³/h εξασφαλίζει την αποτελεσματική απομάκρυνση υδρατμών, οσμών, θερμότητας και καπνών από τον χώρο μαγειρέματος. Η προμήθεια του εξοπλισμού συμβάλλει στην τήρηση των απαιτούμενων συνθηκών υγιεινής και ασφάλειας, στη λειτουργικότητα της κουζίνας και στην απρόσκοπτη καθημερινή παροχή κατάλληλα παρασκευασμένων γευμάτων στα φιλοξενούμενα παιδιά του βρεφικού σταθμού..

Η προμήθεια του ανωτέρω εξοπλισμού αποσκοπεί στην προστασία της δημόσιας υγείας και ιδιαίτερα της υγείας των φιλοξενούμενων παιδιών, τα οποία αποτελούν ευάλωτη πληθυσμιακή ομάδα, καθώς και στη διασφάλιση της συμμόρφωσης της κουζίνας του Βρεφικού Σταθμού με τις απαιτήσεις της κείμενης νομοθεσίας περί υγιεινής και ασφάλειας τροφίμων.

Ως εκ τούτου, η προμήθεια των ανωτέρω ειδών κρίνεται απολύτως αναγκαία για την εύρυθμη λειτουργία του Βρεφικού Σταθμού, την παροχή ποιοτικών υπηρεσιών σίτισης και την προστασία της υγείας των παιδιών και του προσωπικού.

Η τεκμηρίωση του οικονομικού αντικειμένου έγινε βάση της αρχής της οικονομικότητας στις τρέχουσες οικονομικές συνθήκες της αγοράς, με έρευνα στο ελεύθερο εμπόριο και με απώτερο σκοπό την επίτευξη του μέγιστου κατά το δυνατόν καλύτερου αποτελέσματος σε σχέση με τις παρεχόμενες πιστώσεις (χρηματικά ποσά)  από την δημοτική αρχή.

Η δαπάνη προϋπολογίζεται στο ποσόν των 5.581,24€, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στους ΑΛΕ 055.3120989.001 με τίτλο «Προμήθεια Ηλεκτρικών Συσκευών για Κοινωνικές Δομές του Δήμου» ποσού 2.387,00€ με ΦΠΑ 24% και ΑΛΕ 055.2410106.032 «Προμήθεια υλικών και εργασία τοποθέτησης για διαμόρφωση χώρων κοινωνικών δομών» συνολικού ποσού 3.194,24€ ο και την υπ αριθμ 199/2026 Απόφαση ΔΕ περί εξειδίκευση πίστωσης (ΡΨΡΖΩ92-ΙΥ7).
Ψαχνά, 14-08-2026

ΤΕΧΝΙΚΕΣ ΠΡΟΔΙΑΓΡΑΦΕΣ

Γενικά Χαρακτηριστικά - Περιγραφή
Η παρούσα περιγραφή αφορά την Προμήθεια Επαγγελματικών & Οικιακών Συσκευών Εξοπλισμού Κουζίνας για τον Βρεφικό Σταθμό του Δήμου, ως εξής : 

Ομάδα Α’ Επαγγελματικές Ηλεκτρικές Συσκευές:

Ηλεκτρική επαγωγική εστία ισχύος 3.500 W / 240 V, διαστάσεων 45×35×14 cm, κατάλληλη για χρήση μαγειρικών σκευών διαμέτρου έως Ø28 cm, με άμεση και αποδοτική μεταφορά θερμότητας, ηλεκτρικό φούρνο με κυκλοφορία θερμού αέρα και λειτουργία Grill, χωρητικότητας 4 θέσεων για ταψιά διαστάσεων 60×40 cm, συνολικής ισχύος 5,0 kW και δυνατότητα ηλεκτρικής τροφοδοσίας 400 V / 240 V, κατάλληλο για ψήσιμο, αναθέρμανση και ρόδισμα των παρασκευασμάτων, καθώς και απορροφητήρα επαγγελματικού τύπου από ανοξείδωτο χάλυβα (INOX), πλάτους 90 cm, με ενσωματωμένο μοτέρ και ονομαστική παροχή αέρα 1.000 m³/h, κατάλληλο για την αποτελεσματική απαγωγή καπνών, υδρατμών, οσμών και θερμότητας από τον χώρο μαγειρέματος.
Ομάδα Β:  Εξοπλισμός επαγγελματικής κουζίνας,  κατάλληλος για χρήση σε κουζίνα Βρεφικού Σταθμού, (κατασκευής από ανοξείδωτο χάλυβα - INOX) ως εξής :

Η λάντζα διαστάσεων 120×70×86 cm, κλειστού τύπου, διαθέτει δύο γούρνες για την κάλυψη των αναγκών πλύσης και καθαρισμού σε επαγγελματικό χώρο εστίασης. Είναι κατάλληλη για επαγγελματικές κουζίνες και χώρους μαζικής εστίασης, με στιβαρή κατασκευή, λεία επιφάνεια για εύκολο καθαρισμό και κλειστή βάση για προστασία και τακτοποίηση του χώρου κάτω από τις γούρνες. Ο πάγκος εργασίας 118×70×86 cm διαθέτει επίπεδη επιφάνεια εργασίας και κάτω ράφι (πάτο), προσφέροντας επιπλέον χώρο για την προετοιμασία τροφίμων και την αποθήκευση σκευών, υλικών ή εξοπλισμού.

Το ερμάριο διαστάσεων 200×60×86 cm διαθέτει συρόμενες πόρτες, τρία κάθετα συρτάρια στην αριστερή πλευρά, πλήρη πάτο και ένα εσωτερικό ράφι, παρέχοντας οργανωμένο και λειτουργικό χώρο αποθήκευσης. Η διάταξη των συρταριών και του εσωτερικού ραφιού επιτρέπει την εύκολη ταξινόμηση σκευών, εργαλείων και αναλώσιμων, ενώ οι συρόμενες πόρτες εξοικονομούν χώρο κατά το άνοιγμα και είναι ιδιαίτερα κατάλληλες για επαγγελματικές κουζίνες με περιορισμένη επιφάνεια κίνησης. Και οι τρεις κατασκευές είναι σχεδιασμένες για εντατική επαγγελματική χρήση, με έμφαση στην αντοχή, την υγιεινή, την εύκολη καθαριότητα και την εργονομική αξιοποίηση του διαθέσιμου χώρου.

ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ

	ΠΕΡΙΓΡΑΦΗ
	ΑΝΤΙΚΕΙΜΕΝΟ
	ΜΟΝ. ΜΕΤΡΗΣΗΣ
	ΠΟΣΟΤΗΤΑ
	ΤΙΜΗ ΜΟΝΑΔΑΣ
	ΑΞΙΑ

	Προμήθεια Επαγγελματικών & Ηλεκτρικών Συσκευών Εξοπλισμού Κουζίνας για τον Βρεφικό Σταθμό του Δήμου
	ΑΛΕ 055.3120989.001– Προμήθεια Ηλεκτρικών Συσκευών για Κοινωνικές Δομές του Δήμου

	
	Ομάδα Α’ Επαγγελματικές Ηλεκτρικές Συσκευές

	
	ΕΣΤΙΕΣ ΗΛΕΚΤΡΙΚΕΣ ΕΠΑΓΩΓΙΚΕΣ 3500W/240V ΔΙΑΣΤΑΣΕΙΣ 45Χ35Χ14 ΓΙΑ ΕΩΣ Φ28
	ΤΜΧ
	2
	220,00 
	440,00

	
	ΦΟΥΡΝΟΣ ΗΛΕΚΤΡΙΚΟΣ ΜΕ ΑΕΡΑ ΚΑΙ GRILL 4 ΘΕΣΕΙΣ 60Χ40 5.0kw/400v/240v
	ΤΜΧ
	1
	1.200,00
	1.200,00

	
	ΑΠΟΡΡΟΦΗΤΗΡΑΣ ΚΟΥΖΙΝΑΣ INOX  ΜΕ ΕΝΣΩΜΑΤΩΜΕΝΟ ΜΟΤΕΡ 1000m3/h 90cm
	ΤΜΧ
	1
	 285,00
	 285,00

	
	Σύνολο Ομάδας Α’
	1.925,00€

	
	Ομάδα Β’ Επαγγελματικός Εξοπλισμός Κουζίνας

	
	ΑΛΕ 055.2410106.032– Προμήθεια υλικών και εργασία τοποθέτησης για διαμόρφωση χώρων κοινωνικών δομών

	
	Λάντζα 120Χ70Χ86 2 ΓΟΥΡΝΕΣ ΚΛΕΙΣΤΗ
	ΤΜΧ
	1
	780,00 €
	780,00 €

	
	ΤΡΑΠΕΖΙ ΕΡΓΑΣΙΑΣ 118Χ70Χ86 ΕΠΙΦΑΝΕΙΑ ΚΑΙ ΡΑΦΙ ΠΑΤΟΣ
	ΤΜΧ
	1
	365,00 €
	365,00 €

	
	ΕΡΜΑΡΙΟ ΜΕ ΣΥΡΟΜΕΝΕΣ ΠΟΡΤΕΣ ΚΑΙ 3 ΣΥΡΤΑΡΙΑ ΚΑΘΕΤΑ ΑΡΙΣΤΕΡΑ 200Χ60Χ86 ΜΕ ΠΑΤΟ ΚΑΙ 1 ΡΑΦΙ
	ΤΜΧ
	1
	1.431,00 €
	1.431,00 €

	
	Σύνολο Ομάδας Β’
	2.576,00€

	ΣΥΝΟΛΟ Ομάδων Α’ + Β’ 
	4.501,00€

	Φ.Π.Α. 24%
	1.080,24€

	ΓΕΝ. ΣΥΝΟΛΟ
	5.581,24€

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1ο :  Αντικείμενο Προμήθειας

Η προμήθεια κρίνεται απολύτως αναγκαία, καθώς ο εξοπλισμός επαγγελματικής κουζίνας οφείλει να πληροί τις ισχύουσες υγειονομικές διατάξεις και τις απαιτήσεις ασφάλειας τροφίμων, ώστε να διασφαλίζονται οι κατάλληλες συνθήκες παρασκευής, αποθήκευσης και διαχείρισης των τροφίμων που προορίζονται για τη σίτιση των παιδιών

ΑΡΘΡΟ 2ο : Ισχύουσες διατάξεις

Η ανάθεση της υπηρεσίας  θα γίνει σύμφωνα με τις διατάξεις:

· Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις.

· Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).

· Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».

· Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων  ΟΤΑ Α’ βαθμ.»

· Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».

· Του Ν.4605/2019

· Του άρθρου 27 του Ν.5056/2023 (ΦΕΚ 163Α/06-10-2023) «Αναμόρφωση του συστήματος διακυβέρνησης Ο.Τ.Α. α’ και β’ βαθμού, Κατάργηση Νομικών Προσώπων Δημοσίου Δικαίου Δήμων, Παρακολούθηση Επιδόσεων Τοπικής Αυτοδιοίκησης, Οικονομική και Διοικητική Διαχείριση Ο.Τ.Α., Ευζωία των Ζώων Συντροφιάς, Κατασκευή και Αναβάθμιση Λειτουργούντων Χερσαίων Συνοριακών Σταθμών και λοιπές διατάξεις του Υπουργείου Εσωτερικών»

· Την υπ’ αριθμ. 80/5588/19-04-2024 Απόφαση Δημάρχου για «Χορήγηση Άδειας Ίδρυσης και Λειτουργίας στο Δημοτικό Βρεφικό Σταθμό στη ΔΚ Ψαχνών του Δήμου Διρφύων Μεσσαπίων» που λειτουργεί από 1-1-2024 ως υπηρεσία του Δήμου, στο μισθωμένο ακίνητο επί της οδού Αγγελή Γοβιού 72 στην Δημοτική Κοινότητα Ψαχνών του Δήμου Διρφύων – Μεσσαπίων.

· Τις  ανάγκες  των Δομών του  Δήμου  που  επιβάλλουν  την  προμήθεια.

ΑΡΘΡΟ 3ο : Ύπαρξη Πιστώσεων

Η δαπάνη προϋπολογίζεται στο ποσόν των 5.581,24€, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στους ΑΛΕ 055.3120989.001 με τίτλο «Προμήθεια Ηλεκτρικών Συσκευών για Κοινωνικές Δομές του Δήμου» ποσού 2.387,00€ με ΦΠΑ 24% και ΑΛΕ 055.2410106.032 «Προμήθεια υλικών και εργασία τοποθέτησης για διαμόρφωση χώρων κοινωνικών δομών» συνολικού ποσού 3.194,24€ ο και την υπ αριθμ 199/2026 Απόφαση ΔΕ περί εξειδίκευση πίστωσης (ΡΨΡΖΩ92-ΙΥ7).
ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:

α. Το τιμολόγιο μελέτης.

β. Η συγγραφή υποχρεώσεων. 

γ. Τεχνική περιγραφή – μελέτη.

Άρθρο 5ο : Χρόνος εκτέλεσης του έργου
Η ανωτέρω προμήθεια να παραδοθεί μέχρι 30/09/2026. 
Άρθρο 6ο : Υποχρεώσεις του εντολοδόχου
Είναι υποχρεωμένος να παραδώσει τα προμηθευόμενα είδη στους χώρους όπου στεγάζονται ο Δημοτικός  Βρεφικός Σταθμός,  κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους.

Άρθρο 7ο :  Όροι Υποβολής Προσφορών

Οι ενδιαφερόμενοι μπορούν να υποβάλλουν προσφορά για οποιαδήποτε από τις ομάδες ειδών ή και για το σύνολο τους. Για κάθε ομάδα ειδών που θα υποβληθεί προσφορά θα πρέπει να  περιλαμβάνεται απαραιτήτως το σύνολο των ζητούμενων ειδών. Η προμήθεια για κάθε ομάδα θεωρείται ενιαία και όποιος διαγωνιζόμενος υποβάλει προσφορά για μέρος αυτής δεν θα γίνεται αποδεκτή.

Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 
Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου και θα αφορά στο σύνολο των ζητούμενων ειδών του προϋπολογισμού της μελέτης. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    

Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:

· Τα τεχνικά φυλλάδια από τα προμηθευόμενα είδη

· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXISNET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
· Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό). 
· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.
Άρθρο 8ο :Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 Άρθρο 9ο :  Αναθεώρηση τιμών 

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  

Άρθρο 10ο :  Τρόπος πληρωμής
Για την πραγματοποίηση της παραπάνω προμήθειας, η αμοιβή του εντολοδόχου καθορίζεται σε 5.581,24€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των συσκευών, και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.

Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

Ψαχνά, 14-08-2026

